|  |
| --- |
| **ՀԻՄՆԱՎՈՐՈՒՄ****«Հայաստանի Հանրապետության 2022 թվականի պետական բյուջեի մասին» օրենքում վերաբաշխում և լրացում, Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի ընդունման անհրաժեշտության վերաբերյալ** |
|  | 1. **Անհրաժեշտությունը**
 |
|  | Որոշման ընդունումը պայմանավորված է ավտոտրանսպորտային միջոցների վրա գազաբալոնային սարքավորումների տեղադրման և պարբերական վկայագրման գործընթացի ավտոմատացված համակարգի ներդրման անհրաժեշտությամբ։ |
|  |  **2. Ընթացիկ իրավիճակը և խնդիրները** |
|  | 1101-31001 «ՀՀ տարածքային կառավարման և ենթակառուցվածքների նախարարության կարողությունների զարգացում և տեխնիկական հագեցվածության ապահովում» միջոցառման շրջանակներում ավտոտրանսպորտային միջոցների վրա գազաբալոնային սարքավորումների տեղադրման և պարբերական վկայագրման գործընթացի ավտոմատացված համակարգի ստեղծումը ենթադրում է սեղմված բնական կամ հեղուկացված նավթային գազով աշխատելու համար ավտոտրանսպորտային միջոցների վրա գազաբալոնային սարքավորումների տեղադրման և գազաբալոնների պարբերական վկայագրման գործընթացի ծրագրային ապահովում: Ստեղծվող ծրագրային համակարգը պետք է ապահովի «Ավտոմոբիլային տրանսպորտի մասին» ՀՀ օրենքի, ՀՀ կառավարության 09.12.2021թ. N 1998-Ն և 09.12.2021թ. N 2011-Ն որոշումների պահանջների կատարումը։Միաժամանակ, առաջարկում ենք նշված գումարը վերաբաշխել ՀՀ տարածքային կառավարման և ենթակառուցվածքների նախարարության ՀՀ 2022 թվականի պետական բյուջեով նախատեսված «1070 Աջակցություն փախստականների ինտեգրմանը» ծրագրի «12003 1988-1992 թվականներին Ադրբեջանից բռնագաղթված և Հայաստանի Հանրապետությունում ապաստանած փախստական ընտանիքների բնակարանային ապահովում» միջոցառումից, քանի որ միջոցառման շրջանակներում դեռևս ծախսեր չեն իրականացվել: Տեղեկացնում ենք, նաև որ նշված միջոցառման համար լրացուցիչ միջոցների հատկացման անհրաժեշտություն չի առաջանա։ |
|  |
|  | **3.Կարգավորման նպատակը և բնույթը**ՀՀ տարածքային կառավարման և ենթակառուցվածքների նախարարության տեխնիկական հագեցվածության բարելավում: |
|  | **4. Նախագծի մշակման գործընթացում ներգրավված ինստիտուտները և անձինք** |
|  | Որոշման նախագիծը մշակվել է ՀՀ տարածքային կառավարման և ենթակառուցվածքների նախարարության կողմից: |
|  | **5. Ակնկալվող արդյունքը**ՀՀ տարածքային կառավարման և ենթակառուցվածքների նախարարության տեխնիկական հագեցվածության բարելավման արդյունքում ձեռք կբերվի ծրագրային համակարգչային փաթեթ, որոնց տեխնիկական պարամետրերը կբավարարեն ներկայում կիրառվող, ինչպես նաև հաշվապահական համակարգչային ծրագրային փաթեթ: |
|  | **6. Տեղեկատվություն**«Հայաստանի Հանրապետության 2022 թվականի պետական բյուջեի մասին» օրենքում վերաբաշխում և լրացում, Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի նախատեսվում:«Հայաստանի Հանրապետության 2022 թվականի պետական բյուջեի մասին» օրենքում վերաբաշխում և լրացում, Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի ընդունման կապակցությամբ այլ նորմատիվ իրավական ակտեր ընդունել անհրաժեշտ չէ:**7. Կապը ռազմավարական փաստաթղթերի հետ, Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**Նախագիծը բխում է 08.02.2019թ. ՀՀ կառավարության N 65-Ա որոշմամբ հաստատված հավելվածի 6.5 «ՏՐԱՆՍՊՈՐՏ» բաժնի 2-րդ կետի պահանջներից, որի նպատակն է կանոնակարգել սեղմված բնական կամ հեղուկացված նավթային գազով շահագործվող ավտոտրանսպորտային միջոցների վրա գազաբալոնային սարքավորումների տեղադրման, բալոնների պարբերական վկայագրման գործընթացները, բարձրացնել ոլորտի անվտանգության և վերահսկողության մակարդակը։ |